**Khairul Shafek Ibrahim** (lahir 28 Mac 1980) yang dikenali sebagai **Karl Shafek** merupakan seorang pengacara televisyen dan pelakon lelaki Malaysia, berasal dari Pekan, Pahang.

Kehidupan awal
--------------

Beliau dilahirkan pada 28 Mac 1980 di Pekan, Pahang dan merupakan anak ketiga daripada empat beradik. Karl merupakan lulusan dalam bidang multimedia di Institut Media Integratif Malaysia (MIIM).

Kerjaya
-------

Karl memulakan kerjaya awalnya sebagai pramugara di Penerbangan Malaysia (MAS), seterusnya berkhdimat sebagai wartawan penyiaran.

Karl memulakan kerjaya televisyen sepenuh masa dengan mengacarakan rancangan bual bicara TV9, *Nasi Lemak Kopi O*, ia kemudian diikuti oleh *3 Hari 2 Malam* dan *Chopp*. Pada 1 November 2012, beliau memegang watak sebagai Shamsul dalam filem biopik *Zaiton: Ceritaku* arahan Esma Daniel yang berkisarkan tentang kehidupan dan kerjaya penyanyi veteran terkenal era 80an, Zaiton Sameon.

Karl merupakan salah seorang peserta rancangan *MasterChef Selebriti Malaysia* di Astro Ria yang turut disertai oleh Fazley Yaakob, Jehan Miskin, Raja Azmi dan lain-lain.

Karl terpilih bagi memegang watak sebagai Aziz yang juga watak antagonis dalam pementasan teater *Tenggelamnya Kapal Van Der Wijck* arahan Azhar Zainal. Teater yang diadaptasi daripada novel 1938 dengan tajuk sama karya Hamka dipentaskan di Istana Budaya dari 12 hingga 18 Oktober 2015.

Beliau merupakan antara penerima Ikon Belia Anak Pekan dalam kategori anak seni pada majlis anjuran Kelab Anak Wawasan Pekan, Pahang (KAWAN) yang berlangsung di Seri Perdana pada 18 Julai 2017.

Karl menjadi pengacara majlis bagi Pertandingan Pencarian Wanita Malaysia 2018 yang berlangsung pada 28 April.

Kehidupan peribadi
------------------

Karl merupakan seorang yang rabun jauh dan takut melihat cermin. Beliau juga mengakui lebih banyak terlibat dengan aktiviti kemasyarakatan dan kurang berminat untuk berpolitik, Karl dipetik sebagai berkata: "Secara terus terang dan jujur awal-awal lagi saya sudah maklumkan, saya tidak mahu terlibat dengan parti politk."

Filemografi
-----------

### Filem

| Tahun | Tajuk | Watak | Pengarah | Catatan |
| --- | --- | --- | --- | --- |
| 2012 | *Zaiton: Ceritaku* | Shamsul | Esma Daniel | Filem pertama |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2010 | *Hotel Mania* |  | TV3 |  |
| *Aalia* |  | Astro Prima |  |
| 2011 | *Boona Boonie* |  | TV9 |  |
| 2012 | *Cinta Itu Milikku* | Ridzuan | TV3 |  |
| *Dewi Kasihku* |  | TV2 |  |
| *Takdir Qismah* |  | TV3 |  |
| 2014 | *Rindu Awak 200%* | IIhan Darwisy |  |
| *Masihkah Ada Cinta* |  |  |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 2009 | *Anak Aku Artis* |  | Astro Ria |
| 2013 | *Opah Raya Stail* | Meon |
|

### Teater

| Tahun | Tajuk |
| --- | --- |
| 2011 | *1 Plastik Hitam* |
| 2012 | *Kawan-Kawan Yang Kita Suka* |
| 2013 | *Maduku Kalut* |
| 2015 | *Tenggelamnya Kapal Van Der Wijck* |
| 2016 | *Ombak Rindu: Tiada Penghujung* |
|

### Televisyen

| Tahun | Tajuk | Peranan | Saluran TV |
| --- | --- | --- | --- |
| 2008 | *Nasi Lemak Kopi O* | Pengacara | TV9 |
| 2009 | *3 Hari 2 Malam* |
| 2011 | *Chopp!* |
| 2012 | *MasterChef Selebriti Malaysia* | Peserta | Astro Ria |
| 2013 | *Jelajah Ramadan* | Pengacara | TV1 |
| 2014 | *Hip TV* | TV9 |
| *Cabaran Raja Tarik F&N* |
| 2015 | *Aroma Tradisi* |  | TV3 |
| 2016 | *Resepi Saywho bersama Karl Shafek* |  | Astro Bintang |
| 2017 | *CJ Wow Shop* | Pengacara | TV9 |
| 2018 | *Moreh* |  | TV3 |
|

Rujukan
-------

1. 1 2  Ramlah Zainal (20 Julai 2017). "Karl Shafek terharu dapat pengiktirafan". Harian Metro. Dicapai pada 29 Julai 2017.
2. ↑  "Esma Daniel Akur Filem 'Zaiton Ceritaku' Gagal". mStar Online. 11 November 2002. Diarkibkan daripada yang asal pada 2018-07-09. Dicapai pada 31 Julai 2017.
3. ↑  "Senarai peserta MasterChef Selebriti Malaysia". *Sensasi Selebriti*. 1 April 2012. Dicapai pada 1 April 2012.
4. ↑  Ramlah Zainal (12 September 2015). Akhirnya Karl terpilih... *Harian Metro*. Dicapai pada 1 Oktober 2015.
5. ↑  Hasnurul Mohamed (6 April 2018). Karl Shafek ‘intai jodoh’ di pertandingan PWM *Utusan Malaysia*. Dicapai pada 21 Ogos 2018.
6. ↑  Karl Shafek takut tengok cermin *Sinar Harian* (31 Mei 2018). Dicapai pada 29 Julai 2018.
7. ↑  Zulqarnain Abu Hassan (17 Mei 2018). Saya tidak mahu terlibat dengan mana-mana parti politik *Sinar Harian*. Dicapai pada 21 Ogos 2018.

Pautan luar
-----------

* Karl Shafek di Pangkalan Data Filem Internet (IMDb)